සමාජ මාධ්‍ය හරහා රජයට එරෙහිව අසත්‍ය ප්‍රකාශ පළ කිරීමේ චෝදනා යටතේ අපරාධ පරීක්ෂණ දෙපාර්තමේන්තුව විසින් අත්අඩංගුවට ගත් ශ්‍රී ලංකා තොරතුරු තාක්ෂණ සංගමයේ සභාපතිවරයා වන රජිව් මැතිව් හෙට දක්වා රක්ෂිත බන්ධනාගාර ගත කරන ලෙස කොලඹ අතිරේක මහේස්ත්‍රාත්වරයා අද (08) නියෝග කළා.ජනාධිපති කාර්යාල වෙබ් අඩවිය ඇතුළු තවත් රජයේ වෙබ් අඩවි කිහිපයක් සයිබර් ප්‍රහාරයකට ලක්ව ඇතැයි ශ්‍රී ලංකා තොරතුරු තාක්ෂණ සංගමය විසින් පසුගිය 04 දා උදැසන මාධ්‍ය නිවේදනයක් නිකුත්කර තිබුනා.පසුව ජනාධිපති කාර්යාලය එම පුවත අසත්‍යක් බව පවසා ඔහුට එරෙහිව අපරාධ පරීක්ෂණ දෙපාර්තමේන්තුවේ පැමිණිල්ලක් ගොනු කළා.